BMX-køreren Niklas Laustsen var torsdag aften i aktion ved OL, da nordjyden kørte kvartfinaler, der består af tre løb. Laustsen, der havde en ambition om at blive blandt de 16 bedste, sluttede sidst i sit første løb på den hurtige bane, der i flere af løbene sendte flere af rytterne en tur i gulvet. Allerede i de første løb var der flere ryttere, der måtte humpe fra banen – nogle af dem med alvorlige skader. Efter første heat havde Niklas Laustsen med sit ottendeplads otte point i en sport, hvor det er dem med færrest, der går videre til næste runde. Laustsens andet løb var også ramt af styrt, hvor flere af rytterne endte med at gå i mål med cyklerne over skulderen. Nordjyden krydsede stregen som nummer fem og rykkede dermed op som en samlet syv’er. Men heller ikke i tredje og sidste løb var der megen medgang til nordjyske Niklas Laustsen, der sluttede som nummer seks, og dermed er ude af OL.

Opsummering:
Niklas Laustsen formåede ikke at køre sig i en semifinale i Rio.